قهرمان ماراشین بازارجیق و البیستان ائلچه‌لرینده باش وئره‌ن زلزله‌لر ندنی ایله جمهورباشقانی رجب طیب اردوغانا تلفن ائدن چئشیدلی اؤلکه‌لرین لیدئرلری، تورکیه ایله دایانیشما ایچینده اولدوقلارینی بیلدیررک، تورک خالقینا «گئچمیش اولسون» دیلکرینی چاتدیردی.
یونانیستان جمهورباشقانی کاترینا ساکلاروپولوو و یونانیستانین باشباخانی کیریاکوس میچوتاکیس، جمهورباشقانی اردوغانلا تلفوندا دانیشاراق حیاتینی ایتیره‌نلر اوچون باش‌ساغلیغی وئردی، یارالیلارا ساغلیق دیله‌دی.
جمهورباشقانی اردوغانا تلفن ائد‌ن سعودی عربیستان ولیعهدی محمد بن سلمان، حیاتینی ایتیره‌نلر اوچون باش‌ساغلیغی وئردی، یارالانانلارا ساغلیق دیله‌دی.
زلزله ندنی ایله جمهورباشقانی اردوغانا تلفن ائد‌ن اسرائیل جمهورباشقانی اسحاق هرتزوگ، حیاتینی ایتیره‌نلر اوچون باش‌ساغلیغی وئردی، یارالیلارا شفا دیله‌دی.
جمهورباشقانی اردوغانا تلفن ائد‌ن اردن کرالی ۲.جی عبدالله دا حیاتینی ایتیره‌نلر اوچون باش‌ساغلیغی وئردی، یارالیلارا ساغلیق دیله‌دی.
جمهورباشقانی اردوغانا زلزله‌لرده حیاتینی ایتیره‌نلر اوچون باش‌ساغلیغی وئرن فرانسا جمهورباشقانی امانوئل مکرون، یارالیلارا شفا دیلکلرینی چاتدیردی.
قازاقیستان جمهورباشقانی قاسیم جؤمرت توکایئو ده جمهورباشقانی اردوغانا تلفن ائد‌رک، زلزله‌ ندنی ایله گئچمیش اولسون دیلکلرینی چاتدیردی.
لیبی باشباخانی عبدالحمید دبیبه ده زلزله ندنی ایله جمهورباشقانی اردوغانا تلفن ائد‌رکف حیاتینی ایتیره‌نلر اوچون باش‌ساغلیغی وئردی، یارالیلارا شفا دیله‌دی.
سومالی جمهورباشقانی حسن شیخ محمود، جمهورباشقانی اردوغانا تلفن ائد‌رک زلزله‌ده حیاتینی ایتیره‌نلر اوچون باش‌ساغلیغی وئردی، یارالانانلارا شفا دیله‌دی.
قطر امیری شیخ تمیم بن حمد آل ثانی، بیرلشمیش عرب امیرلیکلرینین جمهورباشقانی شیخ محمد بن زاید آل نحیان، پاکیستانین باشباخانی شاهباز شریف و اؤزبکیستان جمهورباشقانی شؤوکت میرضیایئو، جمهورباشقانی اردوغانا تلفن ائد‌رک زلزله‌ده حیاتینی ایتیره‌نلره الله‌دان رحمت و یارالیلارا شفا دیله‌دیلر.
تورکمنیستانین خاریجی ایشلر باخانی رشید مردوو دا خاریجی ایشلر باخانی مؤولود چاووش‌اوغلو ایله تلفن دانیشیغیندا قهرامان ماراش‌ مرکزلی زلزله‌ده چوخ ساییدا وطنداشین یاشامینی ایتیرمه‌سیندن درین کدر دویدوغونو ایفاده ائدرک، باش‌ساغلیغی وئردی.
